Cerinţe privind realizarea, redactarea lucrării de licenţă/disertație

I. Structura lucrării

 Lucrarea de licenţă este structurată pe capitole şi include următoarele elemente obligatorii:

* Copertă - informaţiile ce trebuie să apară pe coperta lucrării de licenţă/disertaţie sunt prezentate în ANEXA 1.
* Pagina de titlu - informaţiile ce trebuie să apară în pagina de titlu a lucrării de licenţă/disertaţie sunt prezentate în documentul ANEXA 2
* Cuprins: Lucrarea de licenţă/disertaţie va avea un cuprins care să conţină cel puţin titlurile tuturor capitolelor însoţite de numărul paginii la care începe fiecare capitol.
* Introducere: obiectivele lucrării şi descrierea succintă a capitolelor, prezentarea temei şi evidenţierea contribuţiei proprii. Introducerea nu se numerotează ca şi capitol.
* Partea generală reprezintă 1/3 din lucrare şi conţine date din literatura de specialitate, atât din cursuri, tratate şi monografii cât şi din articolele publicate în reviste cu impact ştiintific care să ofere o imagine cât mai realistă asupra nivelului actual al cunoaşterii stiinţifice în tema studiată. Partea generală este structurată în capitole şi subcapitole.
* Partea specială reprezintă 2/3 din lucrare şi conţine contribuţia proprie a absolventului la studiul efectuat. Partea specială poate fi alcătuită sub forma unui review, care să abordeze actualitatea temei, regăsită în literatura de specialitate, a ultimilor 10 ani. De asemenea, partea specială poate reprezenta un studiu de caz sau o cercetare efectuată pe un grup de subiecți.
* În ambele situații ( review sau studii de caz/studii clinice), partea specială trebuie să facă referire la evaluare în kinetoterapie, programe de reabilitare bazate pe metode și mijloace ale kinetoterapiei, obiectivizarea acestora prin metode de evaluare.

Partea specială este structurată în patru capitole .

* Capitolul Obiective cupinde o prezentare succintă a obiectivelor propuse în cadrul lucrării de licenţă/disertație.
* Capitolul Material şi metodă conţine prezentarea modalității de selecție a articolelor/documentelor utilizate în realizarea review-ului sau a cazurilor selectate în cazul temelor clinice. De asemenea, acest capitol va include metodele de evaluare, programele kinetice aplicate.
* Capitolul Rezultate şi discuţii cuprinde rezultatele proprii obţinute în cadrul temei prezentate, interpretarea datelor.
* Capitolul Concluzii cuprinde sinteza informaţiilor şi/sau rezultatelor prezentate în lucrare, opinia personală privind rezultatele obţinute, precum şi potenţiale direcţii viitoare de cercetare legate de tema abordată.
* Bibliografia va conţine lista tuturor surselor de informaţie utilizate de către absolvent pentru redactarea lucrării de licenţă/ disertație. La secţiunea Bibliografie, lucrările se vor așeza în ordine alfabetică, după numele de familie al primului autor folosindu-se simboluri de forma 1,2 etc.:
* Pentru cărţi (autori, titlul cărţii, editura, locul apariţiei, anul apariţiei)
* În cazul articolelor (autori, titlul articolului, numele revistei, volumul, numărul revistei, paginile, anul apariţiei)
* Pentru surse de pe Internet (adresa de internet)

Bibliografia citată va fi inserată în text prin marcarea la finalul paragrafului citat al numărului bibliografic al sursei citate ( ex. [1]).

Bibliografia nu se va numerota ca şi capitol al lucrării.

Lucrarea va fi tipărită și însoțită de:

-un referat de apreciere a lucrării de licenţă/disertație, semnat de către îndrumătorul/coordonatorul ştiinţific al acesteia. Lucrarea se va lega şi coperta.

- declaraţie plagiat - declaraţie pe propria răspundere a absolventului, datată şi semnată în original, din care să rezulte că lucrarea îi aparţine şi nu este plagiată ( a se vedea ANEXA 3).

Cerinţe privind tehnoredactarea

* Format: A4 (Page Setup -> Paper).
* Marginile paginii - se vor utiliza următoarele valori pentru marginile paginii (Page Setup -> Margins): stânga: 2,5 cm; dreapta: 2,5 cm; sus: 2,5 cm; jos: 2,5 cm.
* Spaţiere între rânduri - textul va respecta o spaţiere între rânduri de 1,5 linii (Format->Paragraph->Line spacing-> 1,5 lines).
* Alinierea textului în cadrul paragrafelor - textul din cadrul paragrafelor normale va fi aliniat între marginile din stânga şi dreapta (justified).
* Font - fontul utilizat pentru redactare va fi Times New Roman, cu dimensiunea de 12 puncte.
* Numerotarea paginilor - numerotarea paginilor se face începând cu pagina de titlu, până la ultima pagină a lucrării, dar numărul paginii apare doar începând cu Introducerea.

- Tabele - tabelele se numerotează cu în ordinea apariției în lucrare. 3 caractere,

- Figuri - figurile (aici sunt incluse imagini, grafice, capturi de ecran) se numerotează în ordinea apariției în lucrare, sub figură, centrat.

**Se recomandă ca lucrarea să aibă minim 30 de pagini, maxim 60 de pagini.** Capitolele vor începe pe pagină nouă.

II. Susţinerea lucrării de licență/disertație

Prezentarea concisă a conţinutului lucrării se va face în format PowerPoint, cu accent pe menţionarea contribuţiilor relevante. Timpul acordat prezentării: 5-10 minute.

 Recomandări pentru realizarea prezentării multimedia:

* existenţa obligatorie a unui slide care va conţine cel puţin titlul lucrării, numele absolventului, numele **cadrului didactic coordonator și numele cadrului didactic îndrumator**
* slide-urile pot să conţină text (idei principale), imagini, tabele, formule, figuri (cu ajutorul acestora se vor prezenta acele aspecte ale lucrării ce se doresc a fi comunicate comisiei);
* existenţa a 1-2 slide-uri pentru concluzii;

III. Notarea lucrării

La notarea lucrării se va avea în vedere:

* modul de prezentare (claritatea expunerii, consistenţa).
* evidenţierea rezultatelor proprii şi a contribuţiilor originale.

Nota lucrării de licenţă se calculează ca medie aritmetică a notelor acordate de membrii comisiei de susţinere, rotunjită înspre nota cea mai apropiată. Nota acordată în urma susţinerii nu poate face obiectul unor contestaţii.

IV. Aspecte organizatorice

Lucrarea împreună cu referatul de apreciere semnat de coordonator se vor preda la Secretariatul facultăţii, în momentul înscrierii pentru examen(conform calendarului).

Fişierele folosite pentru prezentarea orală (Powerpoint, PDF, etc.) vor fi transferate pe computerul din sala unde va avea loc susţinerea lucrării de licenţă înainte de începerea sesiunii de prezentare a lucrărilor.

ANEXA 1

UNIVERSITATEA DIN CRAIOVA
FACULTATEA DE EDUCAȚIE FIZICĂ ȘI SPORT

KINETOTERAPIE ȘI MOTRICITATE SPECIALĂ

 ( ÎN CAZUL EX DE LICENȚĂ)

KINETOTERAPIE ÎN REEDUCAREA NEUROMOTORIE (ÎN CAZUL DISERTAȚIEI)

LUCRARE DE LICENŢA/DISERTAȚIE

Coordonator ştiinţific

Titlu Prenume Nume

Îndrumător ştiinţific

Titlu Prenume Nume

Absolvent

Prenume Nume

2024

ANEXA 2

UNIVERSITATEA DIN CRAIOVA
FACULTATEA DE EDUCAȚIE FIZICĂ ȘI SPORT

KINETOTERAPIE ȘI MOTRICITATE SPECIALĂ

 ( ÎN CAZUL EX DE LICENȚĂ)

KINETOTERAPIE ÎN REEDUCAREA NEUROMOTORIE (ÎN CAZUL DISERTAȚIEI)

**LUCRARE DE LICENŢĂ/DISERTAȚIE**

**TITLU LUCRĂRII**

**Coordonator ştiinţific**

Titlu Prenume Nume

**Îndrumător ştiinţific**

Titlu Prenume Nume

**Absolvent**

Prenume Nume

Craiova

2024

ANEXA 3

Avizat,

Coordonator Ştiinţific Lucrare de Licenţă/Disertaţie
Titlul, Numele şi prenumele, Semnătura

DECLARAŢIE\* privind originalitatea conţinutului lucrării de licenţă/disertaţie

Subsemntatul(a) cu domiciliul în ,

născut(ă) la data de , identificat prin CNP ,

absolvent/a al(a) Universităţii din Craiova, Facultatea de EDUCAȚIE FIZICĂ ȘI SPORT, Programul de studii promoţia 2024, declar pe propria răspundere, cunoscând prevederile legale cu privire la falsul în declaraţii şi dispoziţiile Legii Educaţiei Naţionale nr. 198/2023 referitoare la plagiat, că lucrarea de licenţă/disertație cu titlul:

 elaborată sub coordonare d-lui / d-nei

 şi îndrumarea d-lui / d-nei , pe care urmează să o susţin în faţa comisiei este originală, îmi aparţine şi îmi asum conţinutul său în întregime.

Am luat la cunoştinţă despre faptul că este interzisă comercializarea de lucrări ştiinţifice in vederea facilitării fasificării de către cumpărător a calităţii de autor al unei lucrări de licenţă/disertaţie, şi în acest sens, declar pe proprie răspundere că lucrarea de faţă nu a fost copiată ci reprezintă rodul cercetării pe care am întreprins-o.

Dată azi,

 Semnătură student

**Declaraţia se va completa de absolvent cu pix sau stilou cu cerneală albastră**